CELEX: 62018TN0377
Language: hu
Date: 2018-06-20 00:00:00
Title: T-377/18. sz. ügy: 2018. június 20-án benyújtott kereset – Intercept Pharma és Intercept Pharmaceuticals kontra EMA

3.9.2018   
            
            
               HU
            
            
               Az Európai Unió Hivatalos Lapja
            
            
               C 311/13
            
         
      2018. június 20-án benyújtott kereset – Intercept Pharma és Intercept Pharmaceuticals kontra EMA
      (T-377/18. sz. ügy)
      (2018/C 311/14)
      Az eljárás nyelve: angol
      
         Felek
      
      
         Felperesek: Intercept Pharma Ltd (Bristol, Egyesült Királyság) és Intercept Pharmaceuticals, Inc. (New York, New York, Egyesült Államok) (képviselők: L. Tsang, J. Mulryne, E. Amos és H. Kerr-Peterson Solicitors, valamint F. Campbell Barrister)
      
         Alperes: Európai Gyógyszerügynökség
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az alperes által a felperessel 2018. május 15-én közölt, az 1049/2001/EK rendelet alapján bizonyos dokumentumok hozzáférhetővé tételéről szóló ASK-40399. sz. határozatot; és
               
            
                  —
               
               
                  az alperest kötelezze a jelen jogvita keretében felmerülő jogi és egyéb költségeik és kiadásaik viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek két jogalapra hivatkoznak.
      
                  1.
               
               
                  Az első, arra alapított jogalap, hogy a felperes tévesen alkalmazta a jogot annak megállapításával, hogy a jelen ügyben nem került sor az 1049/2001/EK rendelet 4. cikkének (2) bekezdése szerinti „bírósági eljárások” megindítására, amely megállapítást arra alapította, hogy a dokumentumok „nem bírósági eljárások céljából készültek”. Az alperesnek jogi szempontból meg kellett volna állapítania a kivétel alkalmazhatóságát.
               
            
                  2.
               
               
                  A második, az első jogalapon felül, illetve másodlagosan felhozott, arra alapított jogalap, hogy az 1049/2001/EK rendelet 4. cikkének (2) bekezdése szerinti „kereskedelmi érdekek” megfelelő mérlegelésének egyetlen jogilag elfogadható eredménye a dokumentumok hozzáférhetővé tételének mellőzéséről szóló határozat elfogadása lett volna, figyelemmel: i. a felpereseknek a hozzáférhetővé tétel mellőzéséhez fűződő nyomós magánérdekére, és ii. a hozzáférhetővé tételhez fűződő csupán homályos és általános közérdekre.